
Cuvânt înainte 

Slăvit să fie Dumnezeul meu în care mă încred că minunat l-a 
făcut pe om. lată cum l-a făcut: în Cartea Geneza 2: 7 spune: „Domnul 
Dumnezeu l-a făcut pe om din ţărâna pământului, i-a suflat în nări 
suflare de viaţă și omul s-a făcut un suflet viu”. 

Slavă și glorie să-i fie aduse Dumnezeului nostru că ne-a creat o 
făptură aşa de minunată. Nicio creație pe pământ nu este așa de 
minunată ca omul, pentru că el este creat după chipul și asemănarea 
lui Dumnezeu. În Geneza 1: 26 ni se spune: «Apoi Dumnezeu a zis: „Să 
facem om după chipul Nostru, după asemănarea Noastră; el să 
stăpânească peste peștii mării, peste păsările cerului, peste vite, peste tot 
pământul și peste târâtoarele care se mișcă pe pământ.” ». Dumnezeu a 
încredințat tot pământul în stăpânirea omului. Și astfel a creat şi un 
trup foarte special, nu există niciun altul la fel pe tot pământul ca şi 
corpul omului. El ne-a creat aşa încât atunci când lucrăm să ne şi 
tratăm totodată. 

Terminaţiile nervoase se regăsesc în talpa piciorului. Fiecare 
organ din trup are reflexul lui, punctul de pornire al reflexului fiind 
talpa piciorului. Totodată dacă trebuie vindecat, vindecă, dacă trebuie 
întărit, întăreşte, sau dacă trebuie curățat, curăţă, astfel pornesc toate 

odată la lucru și așa se vindecă organele corpului. 

Slavă şi glorie să-l fie aduse lui Dumnezeu, Tatăl Domnului 
nostru Isus Cristos și Duhului Sfanţ în veci. Amin. 

În timpul a 48 de ani ca fizioterapist în propriul său centru de 
tratament, ca şi în unele mari sanatorii, incluzând „Battle Greek”, al Dr. 
John Harvey Kellog, Clarence R. Munrof a avut ocazia să observe 
beneficiile uimitoare ale masajului manual. 

Ca mijloc de reabilitare, acolo unde sunt implicate traume fizice 
(leziuni), se așează la loc de cinste în analele medicinii. 

Tehnicile descrise în această carte nu sunt cu totul noi, ele se 
practică de mulţi ani. Ele nu înlocuiesc tratamentul și îngrijirea 
medicală propriu-zisă. Totuși folosirea reflexoterapiei, administrația 
pacienților, în majoritatea cazurilor, reduce tensiunile şi alte stări 
psihopatice similare, în mod uimitor (mai ales eforturile, stresurile 
vieții moderne) evitând folosirea narcoticelor. 

Reflexologia este o tehnică ştiinţifică a masajului care are un 
efect definit asupra funcționării normale a tuturor organelor corpului. 

Dr. William F. Fitzgerald a descoperit faptul că apăsarea 
anumitor zone, normalizează funcționarea diferitelor organe ale 
corpului, el a făcut cunoscuta descoperire a lui lumii mondiale în 1913. 

Eunice D. Ingham, după mulţi ani de studiu asociat cu practică 
medicală, fundamentează mai bine această teorie. 

Introducere 

Mă numesc Todea luliana și am 67 de ani. Domnul Isus mi-a dat 
îndemnul să scriu acest curs de reflexologie pentru ca și alții să poată 
învăţa să se trateze sau chiar să trateze pe alții. 

Tratez bolnavii, de 12 ani, cu această metodă de masare a 
reflexelor și lucrez în Numele Domnului Isus. El a dat porunca în Matei 
10: 1: „Apoi Isus a chemat pe cei 12 ucenici ai Săi și le-a dat putere să 
scoată afară duhuri rele și necurate și să tămăduiască orice fel de boală 
și orice fel de neputinţă în Numele Domnului Isus”. Matei 10: 8 scrie: 
„Vindecaţi pe bolnavi, înviaţi pe morți, curăţiți pe leproși, scoateţi afară 
dracii. Fără plată aţi primit, fără plată dați”. Şi eu am primit de la 
Domnul Isus puterea cu care lucrez și fără plată am primit și tot fără 
plată dau și eu. 

Eu, Todea luliana am fost ţesătoare la fabrica de textile „Teba” 
din Arad. În anul 1968 m-am îmbolnăvit de T.B.C. la ochi. Medicul 

spunea că este o boală care nu se poate vindeca și am să orbesc. Am 
continuat să lucrez, punându-mi întreaga încredere în Dumnezeu. În 
anul 1980 m-am îmbolnăvit de ciroză la ficat. Vreau să relatez în 
continuare cum am ajuns vindecată de Dumnezeu, în care mă încred 
pe deplin. 

În Sfânta Scriptură spune Dumnezeu așa: „El îți iartă toate 
fărădelegile tale. El îţi vindecă toate bolile tale, El îţi izbăvește viaţa din 
groapă, El te încununează cu bunătate și îndurare, El îţi satură de 
bunătăţi bătrâneţea și te face să întinerești iarăși ca vulturul” (Psalmul 
103: 3-5). Când am citit aceste cuvinte a lui Dumnezeu mi-am pus 
încrederea pe deplin în El şi aşa a făcut Dumnezeul meu, după 
Cuvântul Său, că m-a vindecat. Slavă Lui. 

În anul 1981 continuam să lucrez la „Teba”, deși eram bolnavă, 
dar doream să fac anii de pensie, mai având încă trei ani. Locuiam la 
țară și navetam la Arad. Atât de bolnavă eram, încât nu eram capabilă 
să urc în tren fără ajutor. Ciroza mă răpunea în fiecare zi câte puţin. 

Într-o zi a venit ginerele meu acasă de la servici şi a adus o carte 
de reflexologie în limba engleză. Eu am întrebat ce fel de carte este. 
Ginerele meu a spus că este descrisă o metodă de tratament natural. 
Mi-am manifestat dorința să citesc cartea dar nu cunoșteam limba 
engleză. Atunci el a spus că o duce la tradus în limba română. Când a 
fost gata traducerea cărții am început să o citesc, dar nu am înțeles 
multe cuvinte din ea fiindca erau mulţi termeni medicali. M-am necăjit, 
pentru că nu am putut să învăţ. Eu nu am școli superioare, nici măcar 
liceul, doar şcoala elementară, cum se spunea pe vremuri. M-am pus în 
genunchi şi m-am rugat lui Dumnezeu şi am zis: „Doamne, dacă tu vrei 
să mă vindeci, dă-mi te rog înțelepciune ca să înţeleg această carte”. Și 
m-am rugat cu încredere că Dumnezeu mă ascultă. Şi mi-a dat 
înţelepciune să înţeleg această carte. 

Lucram la fabrică trei schimburi. După terminarea schimbului 
doi, când ajungeam acasă, luam cartea şi începeam să citesc. Treptat 
am înţeles că metoda prezentată în carte se referea la masarea unor 
puncte din talpă. Am început să masez aceste puncte - Dumnezeu îmi 
dădea în minte îndemnuri cum să fac unde nu am înţeles ce scria în 
carte. Dar în cartea de reflexologie spunea că la fiecare diagnostic 
trebuie masate anumite puncte. Diagnosticurile, precum și punctele 
care trebuiau masate erau trecute într-un tabel. Fiecare organ cu punct 

de reflex în talpă avea un număr pe planșa cu desenul tălpilor, precum 
şi în tabel. De exemplu spunea că la rinichiul bolnav se masează cutare 
număr şi erau trei sau patru numere, la alt diagnostic alte numere, 

Note: 1. Mildred Carter, Helpingyourselfwithfoot reflexology. 

bine delimitate. Şi am făcut așa câteva săptămâni și nu am avut 
niciun rezultat. M-am gândit să mă rog lui Dumnezeu. 

În 2 Timotei 2: 7 se spune aşa: „înțelege ce-ţi spun; Domnul îţi va 
da pricepere în toate lucrurile”. M-am încrezut în Cuvântul lui 
Dumnezeu. Şi Domnul Isus mă îndemna să cer. În Evanghelia după 
loan 16: 23 spune așa partea a doua a versetului: „Adevărat, adevărat, 
vă spun că orice veţi cere de la Tatăl, în Numele Meu, vă va da”. Şi am 
cerut cu încredere şi Dumnezeu mi-a dat. Mi-a dat Domnul în gând: 
„Aşa masează toate organele pentru orice boală”. Am făcut așa și nu 
m-am luat după numere şi am avut rezultate foarte bune. În fiecare zi 
primeam tot mai multe îndemnuri din partea Domnului. Mă masam și 
mă simţeam tot mai bine. Am început să nu mă mai balonez iar la ochi 
să dispară dungile pe care le aveam. Am continuat cu tratamentul 
acesta timp de doi ani și jumătate. Dumnezeu m-a ajutat să descopăr 
mai mult decât scria în cartea pe care am studiat-o, am lăsat cartea şi 
m-am ţinut de ce mi-a dat Dumnezeu. Când am văzut că merg spre bine 
m-am pus pe genunchi și m-am rugat Domnului Isus și am zis: 
„Doamne Isuse, mulţi bolnavi ai vindecat pe Pământ pentru că tu eşti 
medicul Cel Bun care Poţi vindeca orice boală. Căci ce la oameni nu 
este cu putință la Tine este totul cu putinţă. Și dacă mă vei vindeca și 
pe mine eu am să ajut pe toţi bolnavii cu masajul acesta și voi lucra în 
Numele Tău”. Dumnezeul meu mi-a ascultat rugăciunea. Slavă Lui. 

În anul 1983, încă mai lucram, când am început să fac masaj, şi 
de atunci am masat până azi, sute de bolnavi. De 12 ani mă masez și pe 
mine, în fiecare seară, cu ajutorul unei role speciale şi Domnul Isus m-a 
vindecat, slăvit să-l fie Numele în Vecii vecilor Amin. 

Dumnezeu Tatăl ne spune așa: „Cheamă-Mă în ziua necazului și 
Eu te voi izbăvi iar tu Mă vei proslăvi” (Psalmul 50: 15). Eu L-am 
chemat, iar El m-a izbăvit și acum îi aduc slavă. Amin. 

Cum ne masăm? 

Pe parcursul anilor, de când practic tratamentul reflexoterapic, 
am ajuns la concluzia că în vederea obținerii unor rezultate bune este 
necesar, indiferent de boala de care suferă pacientul, să fie masate de 

fiecare dată toate punctele de reflex din talpă. 

Nu avem voie să ne masăm la următoarele diagnostice: zona 
zoster și tromboflebită. După vindecarea acestor boli se poate continua 
masajul. 

La femeile însărcinate este interzis masajul de la patru luni și 
jumătate de sarcină sau de când copilul a început să miște. 

Rinichii 

Orice masaj trebuie să înceapă cu masarea punctului reflex al 
rinichiului. De ce este necesar să începem cu aceasta? în declanşarea 
reflexelor de punere în funcțiune, de curățire a acestor organe, se 
elimină inclusiv pe cale reno-urinară o mare cantitate de toxine. Dacă 
rinichii nu funcționează la parametrii fiziologici, există riscul ca 
posibilitățile de epurare să fie depășite, şi atunci apare un blocaj renal. 
Acesta este motivul pentru care îi îndemn pe cei ce practică să înceapă 
cu masarea punctului rinichilor, pentru că odată ce sunt activați, 
aceştia nu se vor bloca. 

Se masează cu blândeţe (în funcție de pragul dureros al 
pacientului) timp de 5 minute pentru fiecare rinichi. În cazul bolilor 
renale se mărește timpul de masare a acestor puncte la 20 de minute 
pentru fiecare rinichi. În cazul în care rinichiul fusese blocat, el îşi va 
relua funcţia. 

Masajul ne ajută și la eliminarea nisipului sau a calcului în cazul 
în care acesta nu are un diametru prea mare. Masarea nu trebuie 
încheiată odată cu eliminarea nisipului sau a calcului, ci trebuie să se 
continue până la vindecarea organului afectat, deoarece prin masajul 
pe care îl aplicăm nu urmărim doar ameliorarea stării bolnavului, ci şi 
vindecarea bolilor. Perioada de masare este în funcție de vechimea 
bolii. Astfel, apreciem că pentru un an vechime este necesară o lună de 
masaj. 

Glandele suprarenale 

Glanda suprarenală este o glandă endocrină pereche, situată 
deasupra rinichilor. 

Este formată din două porţiuni: corticala (CSR) și medulara 
(MSR). 

MSR secretă adrenalina și nora-drenalina. Masarea punctului 
reflex al suprarenalei produce ajustarea concentraţiei sanguine a 
acestora. 


CSR produce hormonii corti-costeroizi, care au ca roluri: 
reglarea funcţiei rinichilor (economisirea şi eliminarea apei şi 
sărurilor, echili brul acido-bazic al mediului intern), reglarea 
metabolismului glucidelor, lipidelor şi proteinelor, rol antiinflamator şi 
în maturizarea sexuală. 

Glanda suprarenală se află în mare măsură sub control 
hipotalamohipofizar. îmbolnăvirea sa duce la o mare varietate de 
suferințe ale diverselor organe și sisteme. 

După ce s-a încheiat masarea punctului de reflex al rinichilor se 
trece la masarea punctului reflex al glandelor suprarenale. Aceasta 
stimulează funcția renală chiar în cazul unor rinichi cu performanţe 
scăzute. Masarea corectă a punctului suprarenalei va conduce la 
apariţia în acel punct a senzaţiei de usturime sau înțepătură, dacă 
funcționarea suprarenalei este normală. Masarea acestui punct trebuie 
să dureze două minute. 

Iniţial se foloseşte o apăsare mai ușoară, care apoi poate deveni 
mai puternică. Dacă pacientul nu reacționează în modul descris mai 
sus, căutăm punctul renalei într-o arie concentrică mai mare. El poate 
fi puțin deplasat în orice direcție fără a fi patologic. Dacă nici în această 
situație nu apar semnele care să ne confirme că suprarenala 
funcționează, atunci trecem la masarea altor organe, iar la finalul 
şedinţei de masaj vom reveni la suprarenale și vom masa timp de două 
minute. În cazul în care nici aşa nu apare usturimea sau înțepătura 
care să ne confirme că suprarenala funcționează, înseamnă că aceasta 
este blocată. Atunci trebuie să masăm zilnic (10-12 zile) punctul 
suprarenalei, până când acest organ va începe să funcționeze. 

În cazul unei boli hormonale ce poate afecta glanda suprarenală 
sunt necesare 10 ședințe. 

Hipofiza 

Hipofiza este o glandă endocrină situată la baza creierului, 
legată de hipotalamus (prin care e conectată cu sistemul nervos). 
Hormonii secretați de ea acționează la toate nivele organismului, 
având roluri în: creșterea corpului, dezvoltarea sistemului nervos, 
maturizare, naştere, lactație, economisirea apei şi sărurilor și multe 
altele. Datorită faptului că împreună cu hipotalamusul influențează 
secreția celorlalți hormoni, hipofiza coordonează dezvoltarea și 
funcționarea întregului organism. Punctul de reflex al hipofizei se 

masează cu o mișcare circulară, blândă, timp de două minute, în 10 
şedinţe. În cazul în care punctul e dureros într-atât încât bolnavul nu 
suportă atingerea butonului de masaj, se masează cu degetul până 
când bolnavul va suporta o apăsare mai puternică. 

În cazul în care organul este bolnav, când masăm vom simți un 
mic nodul dur. Se poate întâmpla să simţim doar crepitaţii, ceea ce 
reflectă o hipofuncţie a glandei. Când dispar aceste semne și durerea la 
masare, înseamnă că organul este vindecat. 

Sinusurile 

Sinusurile osoase sunt cavităţi aeriene în grosimea oaselor feţei, 
anexate foselor nazale. Sunt tapetate cu o mucoasă, a cărei inflamare 
se numește sinusită. Sinusita poate fi acută; în prima fază se produce 
acumularea în sinus a unui lichid clar, care într-o a doua fază devine 
purulent. Sinusita poate fi cronică, urmare a unor rinite netratate 
(frecvent de etiologie alergică), infecții dentare ș.a. Simptomele 
evoluează de la dureri localizate, la cefalee, scurgeri lichidiene pe cale 
nazală, anosmie (pierderea simțului mirosului) și se pot complica cu 
infecții de vecinătate. 

Punctul de reflex al sinusurilor se masează timp de trei minute, 
în 10 ședințe. Pentru eliminarea puroiului este necesar să se maseze 
de două ori pe zi. Masarea se face la extremitatea distală a tuturor 
celor cinci degete ale piciorului. La începerea masajului apar crepitaţii 
la nivelul punctelor de reflex şi poate apărea tranzitor cefalee. După 
dispariția crepitaţiilor şi a durerii din punctul de reflex, bolnavul este 
vindecat. 

Nervul trigemen 

Nervul trigemen este un nerv cranian mixt (senzitiv și motor), 
care inervează o mare parte din: piele şi muşchii feţei, mucoasa bucală 
şi muşchii masticatori. Poate fi afectat negativ de factori externi de o 
mare varietate, printre care schimbările bruște de temperatură, 
curenți puternici de aer, infecții de vecinătate, carii dentare. 
Manifestările legate de afectarea sa cuprind: cefalee rebelă, amețeli și 
lăcrimare. 

Punctul de reflex al nervului trigemen se află pe 
marginea-laterală a ultimei falange a halucelui. 

Masajul durează 3 minute (10 şedinţe), apăsându-se rotunjit pe 
punctul de reflex, la început ușurel, apoi mărind apăsarea. Iniţial pot 

apărea crepitaţii. 

Trunchiul cerebral și cerebelul 

Fac parte din sistemul nervos central şi au rol în asigurarea 
funcţiilor vitale, atenţie, controlul tonusului muscular, al echilibrului și 
în mișcare. îmbolnăvirea lor poate avea ca simptome cefaleea (durerea 
de cap), tulburări de atenţie, de echilibru şi de dinamică. 

Masajul se începe din partea de sus a degetului în jos şi invers, 
în cazul în care la masare se percepe un nodul de dimensiuni mai mari, 
acesta are semnificaţia fie a unei tumori, fie a unei acumulări lichidiene 
care comprimă țesutul nervos. Prin masaj se poate vindeca orie boală a 
cerebelului cu excepţia tumorii. 

Punctul de reflex se masează timp de 5 minute, la început mai 
ușor, apoi mai tare. La fel se procedează şi în cazul unei spondiloze 
cervicale. 

Emisferele cerebrale 

Cele două emisfere cerebrale au o multitudine de roluri, dintre 
care: comanda mișcărilor voluntare, percepţia şi analiza senzorială, 
memoria și alte activități nervoase superioare. Punctul de reflex al 
emisferelor cerebrale este situat în zona centrală a halucelui. 

Acest organ vital al omului este foarte sensibil la răceală, curenți 
de aer, lovituri. Se masează timp de 5 minute, începând de sus în jos. 
Dacă la masare constatăm că zona de reflex este tumefiată (umflată) și 
foarte dureroasă, este vorba de o meningită. Dacă se constată numai 
crepitaţii, semnifică apariţia în viitor, a unei afecțiuni cerebrale. Un 
nodul de dimensiuni mai importante este semnul revelator al unei 
tumori cerebrale. 

Și în cazul emisferelor cerebrale sunt necesare 10 şedinţe de 
masaj. 

Fosele nazale şi septul 

Pe marginea medială a falangei distale a halucelui se află 
punctul de reflex al nasului. 

Simptomele afectării acestui segment al aparatului respirator 
sunt: dificultatea de a respira pe nas, anosmie și durere. Respirația 
poate fi îngreunată de existenţa unei inflamații sau a unui polip în 
primul caz pârâiturile de pe punctul de reflex sunt mici, iar în al doile 
caz pârâiturile sunt mari. Pierderea mirosului se tratează tot prin 
masarea acestui punct. 


Timpul de masaj este de 5 minute, fiind obligatorii cel puțin 10 
şedinţe. 

Laringele 

Acest segment al căilor respiratorii are rol în emiterea sunetelor. 
Frecvent întâlnim laringita acută (infecțioasă sau de suprasolicitare) și 
cea cronică, ambele manifestate prin disfonie (voce răgușită). 

Punctul de reflex al laringelui e situat la baza halucelui. 

Prin masarea sa se poate înlătura infecția preexistentă. Dacă la 
masaj se simt nodului, e vorba de suprasolicitarea corzilor vocale. 
Durata unei ședințe de masaj este de 10 minute. Masajul se va practica 
până la redobândirea calităţii vocii. 

Glandele paratiroide 

Sunt glande endocrine situate în regiunea gâtului, având ca rol 
principal menținerea la valori normale a concentraţiei calciului 
dizolvat în sânge (calcemia). Tulburările de funcționare apar fie ca 
hipofuncţii (scade calcemia), fie ca hiperfuncțţii. Punctul de reflex se 
găseşte pe marginea medială a primei falange a halucelui. În cazul în 
care la masaj apar crepitaţii, există o hipofuncție a paratiroidelor, ce se 
manifestă prin simptomele hipo-calcemiei. 

Masajul se practică până la dispariţia crepitaţiilor și 
normalizarea activităţii glandelor paratiroide. 

Ochii 

Organ al văzului, ochiul poate suferi datorită unor traumatisme, 
suprasolicitării, infecțiilor sau altor boli. Simptomele mai frecvente 
sunt: 

-  Roşeaţa ochilor, în infla maţii de cauze fizice (curenţi de 
aer), chimice sau infecțioase şi în traumatisme; 

- Scăderea acuităţii vizuale, în oboseală, vicii de refrac ţie, 
cataractă, glaucom sau accidente vasculare; 

- Durerile oculare pot fi date de inflamații sau glaucom. 

Se însoțesc frecvent de cefalee. 

Disfuncţiile oculare de diverse cauze pot fi corectate prin 
reflexoterapie. Punctul de reflex al ochilor se află pe talpa piciorului, 
între degetele al doilea și al treilea. Când la masaj se percepe un nodul 
mic, avem de-a face cu o suprasolicitare a ochiului respectiv. 

Dacă zona de reflex este doar tumefiată, boala este la debut. 
Dacă zona are o consistență dură, boala este mai severă sau într-un 

stadiu mai avansat. Cu ajutorul masajului vom reuşi ca în primele 2-3 
zile să obţineân-rșşducere a durerii, iar în următoarele zile treptat 
durerea va dispărea. Masajul se face cu apăsare potrivită timp de 10 
minute la fiecare ochi. Este necesar să se efectueze cel puțin 10 şedinţe, 
iar în cazul în care nu se constată vindecarea, se continuă cu ședințele 
de masaj până când se obține vindecarea. 

Faringele 

Faringele se află la încrucișarea căii aeriene cu tubul digestiv, în 
continuarea gurii şi a foselor nazale. îmbolnăvirea se produce mai ales 
în urma expunerii sale la temperaturi scăzute (consum excesiv de 
înghețate, apă rece). 

Punctul de reflex al faringelui se găseşte sub al treilea deget al 
piciorului. 

Masajul durează timp de 5 minute și trebuie să se desfăşoare pe 
parcursul a 6 şedinţe. Pentru sporirea eficienței masajului recomand și 
utilizarea unei gargare cu o soluție compusă din: 50 g apă, o lingură de 
sare şi o lingură de oţet. Se clătește gura de două-trei ori, în aşa fel 
încât compoziţia să ajungă şi la faringe. 

Amigdalele 

Amigdalele sunt organele limfoide ale faringelui, având rol în 
apărarea împotriva infecțiilor. Inflamarea lor (amigdalita) produce 
febră şi durere la înghiţire. 

Punctul de reflex se află pe fața dorsală a primei falange a 
halucelui. În momentul în care remarcăm congestia faringelui („roşu 

În gât”) se începe masajul pentr-a nu se ajunge la infecţie şi 
complicaţii. Pentru tratarea amigdalitei este necesar să masăm de 
două ori pe zi, timp de 10 minute. De asemenea este necesar să masăm 
intens punctele de reflex ale sistemului limfatic, pentru a favoriza 
eliminarea microbilor sau a puroilui, când acestea există. Un tratament 
prompt elimină posibilitatea apariției complicaţiilor. 

Urechile 

Organ al auzului, urechea își are punctul reflex pe talpă sub al 
patrulea deget al piciorului. Sensibilă la răceală, infecția sa se numeşte 
otită; în cazul acestei boli, în punctul reflex apar noduli, iar zona devine 
dureroasă la masaj. 

În această situaţie se va face masaj de 3 ori pe zi câte 10 minute, 
pentru a evita supurația. Se masează și punctele de reflex ale 

sistemului limfatic, pentru a grăbi vindecarea. 

Mușchiul trapez 

Mușchiul trapez participă la mișcările umărului. 

Proiecția punctului său de reflex se suprapune ce cea a nervilor 
inter-costali și se află pe talpă, sub degetele 2, 3, 4. Atât mușchiul 
trapez cât şi nervii intercostali pot fi afectați de factorii fizici externi. 
Dacă la masarea zonei de reflez se simt noduli de mărimea bobului de 
piper, organele respective sunt bolnave, și în acest caz se masează 
timp de 10 minute. 

Dacă în timpul masajului apar dureri parietale toracice sub 
formă de junghi, masăm atâta timp (chiar 1 - 2 ore) până când aceste 
dureri nu mai apar. 

Dinţii 

Durerile de dinți se pot trata natural prin masaj. Punctul de 
reflex se găseşte lână baza unghiei halucelui. 

Masajul se efectuează cu policele (degetul mare al mâinii). 

Contra durerilor de gingii se fac 3 masaje pe zi, la care se adaugă 
clătirea de 3 ori pe zi a cavităţii bucale cu ceai de mușeţel, până la 
dispariția durerii. 

Plămânii 

Zona de reflex a plămânilor se află pe talpă proximal de cea a 
nervilor intercostali, tot aici avându-și punctul de reflex bronhiile. 

Dacă la începutul masajului se constată crepitaţii, este necesar 
să se maseze de 3 ori pe zi câte 10-15 minute, pentru a opri evoluţia 
bolii. 

Dacă pacientul prezintă febră, se masează îndelung punctul de 
reflex al glandelor suprarenale (până la scăderea febrei). 

Plexul solar 

Plexul solar este un ansamblu de ganglioni aparținând 
sistemului nervos vegetativ, cu rol în coordonarea funcției organelor 
interne ale trunchiului, prin balanţa simpatic/parasimpatic. 

Emoţiile intense (pozitive sau negative), mai ales enervările 
repetate (favorizate de consumul unor substanțe excitante precum 
cofeina) duc la perturbarea funcționării plexului solar. Aceasta se 
manifestă într-o primă etapă prin faptul că la emoţii pacientul are 
senzația că inima sa bate în epigastru („coşul pieptului”); de asemenea 
are senzaţia de gol în epigastru sau de încălzire intensă a acestei 

regiuni. 

Dacă nu se dă importanţa cuvenită acestor prime simptome, 
apar dureri epigastrice, mai întâi funcționale, apoi date chiar de 
afectări organice: gastrite, duodenite, ulcere peptice ș.a. Am avut 
ocazia să văd persoane care şi-au distrus nervii din cauza consumului 
excesiv de cafea. 

Cu ajutorul masajului de reflexologie putem veni în ajutorul 
unor astfel de persoane, în cazul în cazul în care nervii sunt obosiţi din 
cauza consumului de cafea, prin masarea punctului plexului începe să 
doară nervul trigemen, nervul sciatic şi apare cefaleea. 

Pentru tratarea plexului solar se face masaj de 3 ori pe zi câte 15 
minute. În perioada cât se face masaj este interzisă consumarea cafelei, 
dar şi după ce pacientul a fost vindecat este bine să nu se consume 
cafea. 

Pancreasul glandă cu secreție dublă, exocrină și endocrină, are 
un rol important în digestie și în metabolizarea alimentelor, mai ales a 
zaharurilor, prin cei doi hormoni eliberați. 

Consumul exagerat de glucide, epuizarea fizică prin eforturi 
supra-dozate şi lipsa de odihnă favorizează îmbolnăvirea pancreasului. 

Prin limitarea dulciurilor, evitarea lucrului greu şi a consumului 
de alcool, şi prin odihnă și cu ajutorul masajului putem veni în ajutorul 
celor cu suferințe pancreatice. 

Se masează de două ori pe zi câte 10 minute până când starea 
pacientului devine bună. 

Ficatul și vezica biliară 

Organe abdominale aflate în strânsă legătură anatomică și 
funcțională, ficatul și v.b. au punctele de reflex de pe talpă parţial 
suprapuse. Funcționarea anormală a unuia din cele două influențează 
negativ funcția celuilalt. Dintre semnele afectării lor, pacientul poate 
prezenta durere în etajul abdominal superior, icter, greţuri, vărsături, 
balonări, tulburări de tranzit intestinal, cefalee, și amețeli. 

La început masăm punctul de reflex al v.b. Dacă zona e tumefiată 
uniform, v.b. este hipotonă, iar dacă la masaj apar crepitaţii ea este 
hipochinetică. Existenţa unor noduli și a înțepăturilor în punctul de 
reflex sunt semne de litiază biliară. Când începem masarea punctului 
de reflex al v.b., aceasta începe să se contracte; în cazul în care acum 
apar dureri în hipocondrul drept, acestea semnifică prezența unor 

cal-culi; lipsa acestor dureri indică absenţa litiazei biliare. Pentru a 
realiza o contracție eficientă a v.b. dacă aceasta este hipotonă, e 
necesar să masăm timp de 15 minute fără întrerupere, după care 
pacientul se va simţi mai bine. 

Eliminarea calcului biliar, când nu e prea mare, se poate face tot 
prin masaj. Este necesar să se facă două masaje pe zi a câte 10 minute 
pe parcursul a 10 ședințe. Dacă după acest interval la masarea 
punctului de reflex înțepăturile persistă, calculii nu pot fi eliminaţi prin 
masaj şi trebuie să apelăm la intervenția chirurgicală. 

Ficatul, care are funcţii importante în detoxifierea organismului 
şi în asigurarea energiei pentru corp, necesită pentru o bună activitate 
unele condiţii de viață şi de alimentaţie. Efortul fizic prelungit, lipsa de 
odihnă și abuzul de alcool sunt trei factori care îngreuează mult funcția 
ficatului şi îl predispune la îmbolnăviri. 

- Ficatul fiind un organ foarte sensibil, pentru vindecare are 
nevoie de cel puţin 8 ore de odihnă din 24. Punctul de reflex al ficatului 
trebuie masat de 3 ori pe zi câte 15 minute, pe parcursul a 15 masaje 
sau chiar mai mult dacă este necesar. 

În caz de hepatită trebuie să se maseze 1 - 2 luni tară 
întrerupere, ținând un regim alimentar adecvat. 

Inima 

Inima, prin contracția sa, asigură circulaţia sângelui prin vasele 
sanguine. Funcţia inimii este automată, dar este influențată de 
sistemul nervos vegetativ. Astfel, o activare excesivă şi prelungită a 
sistemului simpatic poate duce la tulburări de ritm şi de conducere, 
favorizând unele îmbolnăviri. Stresul, dar mai ales stările depresive 
puternice pot conduce la afectarea cordului. O alimentație 
necorespunzătoare, bogată în grăsimi animale, favorizează depunerile 
lipidice în pereţii vaselor (arterioscleroză). 

Evitarea consumului exagerat de grăsimi şi a obezității, ca* şi a 
emoțiilor intense și depresiei, asociată cu masajul reflexoterapic poate 
îndepărta unele suferințe. 

Masarea punctului de reflex al inimii se face cel mult timp de 
două minute, apăsarea cu ajutorul butonului fiind ușoară şi blândă. 

Splina 

Splina are rolul de a regla numărul de globule din sânge și de a 
stoca sângele pentru a avea o rezervă la efort. 


Dintre cauzele diverse ale îmbolnăvirii splinei, una o reprezintă 
epuizarea fizică după eforturi exagerate. Ca urmare, atunci când 
mergem pe jos mai mult timp sau alergăm, simţim durere în partea 
stângă sus a abdomenului (hipo-condrul stâng). 

Pentru tratarea splinei trebuie să masăm timp de 15 minute, de 
două ori pe zi, pe parcursul a 10 ședințe. Dacă nu se constată o 
ameliorare, putem continua şedinţele de masaj cât este necesar. 

Vezica urinară (v.u.) şi uretra 

Sunt organe destinate depozitării şi eliminării periodice a urinii 
excretate de rinichi. 

Inflamarea acestora se datorează cel mai frecvent infecțiilor 
(favorizate de expunerea la rece şi de igiena deficitară), și se manifestă 
prin: urinări frecvente, dificile, dureroase și urină tulbure. Uretrita şi 
cistita se pot propaga ascendent şi dau infecţii grave ale rinichilor. 

Pentru a evita îmbolnăvirea v.u. și a uretrei este necesar să ne 
îmbrăcăm corespunzător, în special iarna, folosind mai ales 
îmbrăcăminte care nu e confecționată din fibre sintetice. 

Pentru tratatea oricăruia dintre aceste organe este necesar să 
masăm punctul reflex al ambelor. Fiecare punct se masează 10 minute 
fără întrerupere, de două ori pe zi, timp de 10 sau mai multe ședințe. 
La început apăsam mai ușor cu butonul de masaj, după care mărim 
presiunea în funcţie de cât suportă bolnavul. 

Intestinul gros (colonul) 

Între rolurile sale se află și acela de a absorbi unele substanțe 
nutritive din resturile alimentare, şi a depozita în vederea evacuării 
materiile fecale. 

Dintre bolile ce afectează intestinul gros, cele mai frecvente sunt 
colitele. Având cauze diverse, manifestările acestora sunt: diaree, 
consti-paţie (uneori cele două alternează), dureri abdominale, scaun 
conținând puroi, sânge sau mucus. 

Când la masaj apar crepitaţii în zona de reflex, aceasta 
corespunde unei afectări a colonului (cel mai frecvent unei colite). În 
cazul în care la masaj se palpează un nodul (ganglion), acesta 
semnifică existența unei leziuni organice (ulceraţie, tumoră etc). 

Masajul trebuie să dureze 10 minute și se face de 3 ori pe zi. 
Este necesar să facem 10 ședințe sau chiar mai multe. Cu cât facem mai 
multe cu atât grăbim vindecarea. 


Apendicele 

Inflamaţia sa se numește apendicită şi se datorează unei 
multitudini de factori: microbieni, virali, ocluzivi, tumorali, iritanți etc. 

Putem veni în ajutorul apen-dicelui prin masajul reflexoterapic. 
Se masează de două ori pe zi timp de 10 minute, până se constată 
dispariţia crepitaţiilor în punctul de reflex. 

Rectul și anusul 

Constituie împreună porțiunea terminală a tubului digestiv, 
având rol în evacuarea periodică a materiilor fecale. 

Hemoroizii sunt dilataţii varicoase ale venelor anorectale. 
Dintre factorii predispozanţi fac parte sedentarismul și constipaţia 
cronică, iar dintre factorii declanșatori amintim inflamații locale, 
hernieri ale mucoasei, hipotonia sfme-terului anal. 

Punctul reflex pentru tratarea hemoroizilor începe în șanțul 
format de maleola internă cu tendonul achilean și se continuă în sus 
până la molet. Dacă la masaj se constată că această zonă este tumefiată 
şi dureroasă, e vorba de faza inițială de formare a hemoroizilor. Dacă 
se palpează noduli de mărimea bobului de porumb, înseamnă că la 
acest nivel există o ulcerație şi/sau hemoragie. 

Pentru tratarea hemoroizilor trebuie să masăm de două ori pe zi, 
dimineaţa şi respectiv seara înainte de culcare. 

Coloana vertebrală (c.v.) și măduva spinării (m.s.) 

Cv. este alcătuită din vertebre separate prin discuri 
intervertebrale. În porţiunea lor posterioară, vertebrele formează 
canalul rahidian, în care se află situată m.s. 

M.s. continuă encefalul şi trunchiul cerebral și are ca funcții 
coordonarea reflexă a funcționării tuturor organelor interne și 
conducerea impulsului nervos între creier și periferie. Afectarea m.s. 
se poate produce ca urmare a unor traumatisme sau a forțării coloanei 
vertebrale. În acest ultim caz un disc intervertebral alunecă şi 
comprimă substanța nervoasă (hernie discală), dând tulburări variate, 
de la durere la paralizii care pot fi extrem de grave, în cazul herniilor 
de disc masajul reflexoterapic nu este eficient. Hernia de disc trebuie 
redusă ortopedic sau tratată chirurgical. 

Punctul de reflex al c.v. se găsește pe marginea internă a bolţii 
plantare (talpă). Masajul se începe de la degetul mare şi se apasă cu o 
mişcare continuă până în apropierea călcâiului. Mișcarea se face 

într-un singur sens, de la degetul mare spre călcâi, și nu invers. Durata 
masajului este de 10 minute, de două ori pe zi, cât timp este necesar. 

Crampele musculare 

Sunt contracţii involuntare și dureroase ale unuia sau mai 
multor mușchi. Sunt favorizate de oboseală musculară, transpiraţie 
abundentă, frig (băi reci). Pot semnala debutul unor boli precum 
arterita sau nevritele. 

Punctul reflex care tratează crampele musculare banale este 
situat pe fața exterioară a gambei. Prin apăsarea acestui punct în 
momentul apariției crampelor, acestea cedează rapid. 

Este necesar însă a preveni apariția acestora şi de aceea se 
recomandă 10 şedinţe de masaj a câte 10 minute, de două ori pe zi. 

Uterul, ovarele, trompele uterine, prostata, testiculul 

Organele genitale masculine sau feminine își au punctul de 
reflex inferoposterior de maleolele interne și externe. La acțiunea unor 
factori externi favorizanţi (frig, umezeală) aceste organe se pot 
îmbolnăvi. Constatăm acest fapt prin masarea punctului de reflex, când 
putem constata următoarele modificări. Apariţia unor tumefacţii 
liniare dureroase („ca un pai”) în punctul de reflex al uterului 
semnifică debutul unei afecţiuni a acestui organ. În cazul unei 
tumefacții a punctului de reflex, uterul este inflamat, iar dacă se simte 
un nodul în punctul de reflex, înseamnă că pe uter există o leziune 
(rană). Aceleași semne de îmbolnăvire se constată respectiv în cazul 
prostatei, testiculelor, trompelor şi ovarelor. 

Pentru tratarea acestor organe este necesar să masăm fiecare 
punct câte 10 minute de două ori pe zi, pe parcursul a minimum 10 
şedinţe. Şedinţele se întrerup când se constată dispariția simptomelor 
prezentate mai sus. 

Nervul sciatic 

Este un nerv care participă la mișcarea membrului inferior. 

Suferința legată de afectarea sa (prin compresiuni, inflamații de 
vecinătate) prezintă ca simptom dureri având traiectul de-a lungul 
membrului inferior. 

Pentru tratarea acestora este necesar ca minimum 10 ședințe să 
masăm de două ori pe zi timp de 10 minute. 

Articulația genunchiului 

A 


Îmbolnăvirea acesteia determină durere şi scăderea mobilităţii 
articulare. Se poate trata prin masaj de 3 ori pe zi, timp de 10 minute. 
Este bine a masa de 3 ori pe zi, pentru a debloca rapid genunchiul. 

Menstruaţia 

Punctul de reflex pentru ciclul menstrual se află în şanţul format 
între tendonul lui Achile și maleola externă. 

În cazul când ciclul nu vine regulat, masăm traseul de la pulpă în 
jos până la călcâi și invers timp de 15 minute, de două ori pe zi. 
Trebuie să ținem seama de faptul că înainte cu 5 zile și 5 zile după 
terminarea ciclului nu este permis să se maseze acest punct de reflex. 
Masajul durează atâta timp până când ciclul devine normal. 

Sânii 

Punctul de reflex al sânului se află pe fața dorsală a piciorului, 
proximal de degetele 2 şi 3. 

Şi pentru sâni masajul se desfășoară pe parcursul a minimum 10 
şedinţe, masând de două ori pe zi câte 10 minute. 

Traheea se poate masa de două ori pe zi, timp de 15 minute, în 
10 şedinţe. 

Peritoneul 

Punctul de reflex al peritoneului se află pe fața dorsală a 
piciorului, în zona cea mai înaltă. 

Pentru întărirea diafragmei trebuie să masăm de două ori pe zi, 
timp de 15 minute, pe parcursul a 10 şedinţe. 

Nodulii limfatici 

Nodulii limfatici au funcția de apărare antiinfecțională a 
organismului. 

În cazul când urina este incoloră înseamnă că există o afectare a 
acestor structuri. Trebuie să masăm de două ori pe zi câte 15 minute, 
până când urina primeşte o culoare normală. 

Pentru slăbire 

Pentru slăbire masajul trebuie să se desfășoare în cavitatea 
bucală. Se introduce degetul mare al ambelor mâini în gură, sub buza 
de sus, pe lângă gingii, spre nas. Începem să masăm şi vom simți nişte 
noduli de mărimea bobului de piper. Acestea sunt punctele ce trebuie 
masate de 10 ori pe zi timp de 1 minut, pe o perioadă de 80 de zile fără 
întrerupere. Nu este necesar să se ţină vreun regim special, dar cina să 
fie mai devreme pentru ca stomacul să nu fie plin la culcare. În 80 de 

zile trebuie să se slăbească 5 kg. În cazul în care se constată că nu s-a 
pierdut din greutate, se va masa de 15 ori pe zi. 

Pentru îngrăşare 

Se masează pe interiorul buzei inferioare, căutând punctele de 
mărimea bobului de piper, asemănătoare cu cele de sub buza de sus. și 
în acest caz masăm câte 1 minut de 10 ori pe zi, timp de 80 de zile. 
Când se se atinge greutatea dorită se opreşte masajul. 

* * * în cazul când masăm sprâncenele, unde sunt punctele de 
reflex ale ochilor, vom constata că după masaj, care trebuie să aibe loc 
dimineața, vederea se îmbunătățește. Masajul se face cu degetul 
arătător și cel mijlociu, apăsând mai puternic pe direcția sprâncenelor, 
pornind de la rădăcina nasului. Se masează timp de 15 minute, de două 
ori pe zi. 

Masajul se poate face pe timp nelimitat, ajutând la menţinerea 
tinereții. 

Cum să ne masăm pe rolă? 

Când ne masăm pe rolă, picioarele nu se ung cu alifie. 

Ne urcăm pe rolă cu ambele picioare. Ținându-ne cu mâinile de 
ceva stabil, ne împingem înainte și înapoi. Masajul se face timp de 
10-15 minute. Apoi se masează câte un picior, în lateral, începând de la 
degetul mare spre călcâi, apoi rotunjit după călcâi, ca apoi să urcăm pe 
exteriorul piciorului până la degete. Se masează de 20 de ori. 

«V 

Degetul mare al piciorului se masează punând numai degetul 
mare pe rolă. Masajul se începe de la vârful degetului în jos, apoi în 
părțile laterale, sub degetul mare și mijlociu, timp de 5 minute. 

De asemenea se mai masează sub degetul doi şi trei timp de 3 
minute. 

După ce am terminat masajul pe rolă, ungem cu alifie piciorul în 
interior, de la călcâi până la pulpă și masăm cu un deget de sus în jos 
timp de 3 minute. Apoi ungem călcâiele pe exterior unde masăm timp 
de 3 minute. Se masează în continuare laba piciorului deasupra între 
ultimul și penultimul deget, în jos, circa 3 minute. Apoi se masează 
lângă degetul mare în jos cam la 2 cm timp de 3 minute. 

În încheiere, se începe masajul cu trei degete pe laba piciorului, 
cu o mână se masează punctul de lângă degetul mare iar cu cealaltă 
mână se masează punctele laterale. Se masează toate trei punctele 

deodată timp de 5 minute. 

Rola pentru masaj 

Butonul pentru masaj 

Rolă pentru masaj; Buton pentru masaj e cu Punctele de masaj 

«Binecuvântează, suflete, pe Domnul 51 îdî ce este În mine să 
binecuvânteze 

Numele iul cel sfânti Binecuvântează suflete, pe Domnul, 5 i nu 
uita ri\c\ una din binefacerile iull El îâi iartă toate fărădelegile tale, El 
îfi vindecă toate boaleie tale» 

Psalmul 103: 1-3 

c-Margareta O. loan 

P. Neli 

PRaluca 

BMonica 

S. Adrian 

T. Cornel H. Lia P. Cornel I. Pavel 

BMinerva 

Câteva cazuri rezolvate cu ajutorul masajului de reflexologie 

Sinusită cronică Rinichi blocat Uter infantil - a născut Nu putea 
umbla 

Rinichi bolnav - la vârsta de numai 9 luni 

Icter negru 

Ulcer la stomac 

Nervii slăbiți 

Diabet pe corp 

Mastită 

Noduli 

C. Marian Blocaj suprarenal 

Şi multe alte boli care au fost vindecate. 


